**ΠΡΑΚΤΙΚΟ ΑΠΟ ΤΗΝ 1η ΣΥΝΕΔΡΙΑΣΗ -2017-**

**ΤΗΣ ΔΗΜΟΤΙΚΗΣ ΕΠΙΤΡΟΠΗΣ ΔΙΑΒΟΥΛΕΥΣΗΣ**

**ΜΟΣΧΑΤΟΥ – ΤΑΥΡΟΥ**

**ΑΠΟΨΕΙΣ ΜΕΛΩΝ**

Στο Δήμο Μοσχάτου-Ταύρου σήμερα 17 Ιανουαρίου 2017, ημέρα Τρίτη και ώρα 18:00, συνήλθε στην Αίθουσα Δ.Σ. του Πολιτιστικού Κέντρου (Κωνσταντινουπόλεως και Σολωμού) σε τακτική συνεδρίαση, η Επιτροπή Διαβούλευσης, ύστερα από την υπ’ αριθμ. πρωτ. 32937/22.12.2016 πρόσκληση του Δημάρχου Μοσχάτου-Ταύρου, η οποία επιδόθηκε στα μέλη της Επιτροπής νομότυπα και σύμφωνα με τις διατάξεις του άρθρου 76, του Ν. 3852/2010. Η πρόσκληση καλούσε σε τακτική συνεδρίαση τα μέλη της Επιτροπής Διαβούλευσης για την Δευτέρα 16 Ιανουαρίου 2017, και σε περίπτωση μη απαρτίας η συνεδρίαση θα επαναλαμβανόταν την επόμενη ημέρα, 17/01/2017. Στη συνεδρίαση της Δευτέρας δεν υπήρξε απαρτία μελών, έτσι η συνεδρίαση πραγματοποιήθηκε την επόμενη ημέρα (17/01/2017).

Π ρ ό ε δ ρ ο ς Π α ρ ό ν τ ες

Ανδρέας Γ. Ευθυμίου Σακελλαρίου Σπυρίδων

Δήμαρχος Χαλκία Μαριάνθη

Μοσχάτου Ταύρου Τσιρώνης Σπυρίδων

Σφυρόερας Γιώργος

Δαγκινάκη Ζαχάρω

Στη συνεδρίαση της Επιτροπής Διαβούλευσης παρευρέθηκαν οι:

Μυλωνάς Γεώργιος (Δημοτικός Σύμβουλος)

Σάββας Ιωάννης ( Εντεταλμένος Σύμβουλος Τεχνικών Υπηρεσιών)

Γιαννικουρή Μαρία (Διευθύντρια Τεχνικών Υπηρεσιών)

***ΘΕΜΑ ΠΡΟΣ ΣΥΖΗΤΗΣΗ***

«Γνωμοδότηση επί της τροποποίησης της εγκεκριμένης κυκλοφοριακής μελέτης που αφορά στην περιοχή του ΒΑ Μοσχάτου σύμφωνα με την υπ΄αριθμ. 35/19.12.2016 απόφαση της Επιτροπής Ποιότητας Ζωής»

Ο Πρόεδρος της Επιτροπής, Δήμαρχος Μοσχάτου Ταύρου, κος Ανδρέας Ευθυμίου αναφέρθηκε συνοπτικά στην υλοποίηση του έργου «Μικροκλιματική Αξιολόγηση & Βιοκλιματική Βελτιστοποίηση στην περιοχή του ΒΑ Μοσχάτου. Έπειτα ενημέρωσε την Επιτροπή για το Σχέδιο Βιώσιμης Κινητικότητας το οποίο έχει εγκριθεί από το Πράσινο Ταμείο και θα δημοπρατηθεί στους επόμενους δύο μήνες.

Στη συνέχεια το λόγο πήρε η κα Γιαννικουρή Μαρία , ενημέρωσε τα μέλη ότι πρόκειται να γίνει πύκνωση των οδικών σημάτων κυκλοφορίας καθώς επίσης ότι θα τοποθετηθεί χαμηλή φωτεινή σηματοδότηση στην αρχή & στο τέλος κάθε νησίδας.

Ερωτήσεις, απόψεις μελών της Επιτροπής για το θέμα με τη σειρά που μίλησαν:

**Δαγκινάκη Ζαχάρω**: Στην συγκεκριμένη περιοχή υπάρχουν σχολείο, φροντιστήρια και παρατηρείται συχνή διέλευση ασυνόδευτων παιδιών, θα ήθελα να δοθεί ιδιαίτερη σημασία στις μονοδρομήσεις που πρόκειται να γίνουν.

**Μελέτης Γεώργιος:** Όσο αφορά στις τροποποιήσεις της κυκλοφοριακής μελέτηςσυνολικά δεν έχουμε αντιρρήσεις μόνο κάποιες επιμέρους παρατηρήσεις. Βρίσκουμε θετική τη μονοδρόμηση της οδού Χειμάρας προτείνουμε όμως στις συμβολές των οδών Χειμάρας & Μιαούλη , Χειμάρας & Ταξιαρχών να τοποθετηθεί σήμανση που θα ορίζει την προτεραιότητα. Το ίδιο προτείνουμε και για τη συμβολή των οδών Καμπούρη & Αρτέμιδος. Επίσης θέλω να επιστήσω την προσοχή σας στην οδό Καζάλα, με την αλλαγή της κατεύθυνσης της οδού δημιουργείται πρόβλημα στη συμβολή της με την Ελευθερίου Βενιζέλου στην οποία υπάρχει νησίδα και τα οχήματα δεν έχουν πρόσβαση προς το Μοσχάτο. Προτείνουμε τον επανασχεδιασμό της νησίδας. Διαφωνούμε με την αντιστροφή της οδού Κονίτσης. Επίσης θέλω να μεταφέρω τις παρατηρήσεις των δημοτών για κακοτεχνίες στον ποδηλατόδρομο, ο οποίος γνωρίζω ότι δεν είναι έργο του Δήμου.

**Πρόεδρος της Επιτροπής**: Αυτό που θέλω να τονίσω είναι ότι για μένα προέχει η μετακίνηση των ΑΜΕΑ, των παιδιών και συνολικά των Δημοτώνδεν είναι προτεραιότητά μου η διευκόλυνση των οχημάτων.

Όλα τα παρευρισκόμενα μέλη συμφώνησαν ότι γνωμοδοτούν υπέρ των τροποποιήσεων της εγκεκριμένης κυκλοφοριακής μελέτης στην περιοχή του ΒΑ Μοσχάτου.

*Ο Πρόεδρος της Δημοτικής Επιτροπής Διαβούλευσης*

*Ανδρέας Γ. Ευθυμίου*